b'\n_START_ARTICLE_\nGrigori Frid\n_START_SECTION_\nBiografie\n_START_PARAGRAPH_\nN\xc4\x83scut \xc3\xaen Petrograd, acum St. Petersburg, Frid a studiat la Conservatorul din Moscova cu Heinrich Litinsky \xc8\x99i Vissarion \xc8\x98cebalin. A luptat pe front \xc3\xaen cel de-al Doilea R\xc4\x83zboi Mondial. Stilul primelor sale compozi\xc8\x9bii muzicale poate fi considerat conven\xc8\x9bional, urm\xc3\xa2nd tradi\xc8\x9bia a\xc8\x99a-numitului \xe2\x80\x9erealism socialist\xe2\x80\x9d. La v\xc3\xa2rsta de 55 de ani \xc8\x99i-a schimbat radical stilul, orient\xc3\xa2ndu-se c\xc4\x83tre sistemul dodecafonic \xc8\x99i mai multe alte tehnici moderne de compozi\xc8\x9bie muzical\xc4\x83._NEWLINE_Frid a fost un prolific compozitor. Compozi\xc8\x9biile sale cele mai notabile sunt dou\xc4\x83 opere de camer\xc4\x83, dup\xc4\x83 propriile lui librete. Jurnalul Annei Frank este o monodram\xc4\x83 \xc3\xaen 21 de scene pentru sopran\xc4\x83 \xc8\x99i orchestr\xc4\x83 de camer\xc4\x83, cu o durat\xc4\x83 de aproximativ o or\xc4\x83. Ea a fost compus\xc4\x83 \xc3\xaen anul 1969\xc2\xa0 \xc8\x99i avut o prima interpretare cu acompaniament de pian la Casa Uniunii Compozitorilor din Moscova \xc3\xaen 17 sau 18 mai 1972. Scrisorile lui Van Gogh este o mono-oper\xc4\x83 \xc3\xaen dou\xc4\x83 p\xc4\x83r\xc8\x9bi, pentru bariton \xc8\x99i ansamblu cameral, inspirat\xc4\x83 din scrisorile lui Vincent Van Gogh c\xc4\x83tre fratele lui, Theo. Opera a fost compus\xc4\x83 \xc3\xaen anul 1975 \xc8\x99i a avut premiera \xc3\xaen concert \xc3\xaen acela\xc8\x99i loc, pe 29 noiembrie 1976_NEWLINE_El a scris trei simfonii (1939, 1955, 1964), o serie de concerte instrumentale, inclusiv un Concert pentru vioar\xc4\x83, pian \xc8\x99i orchestr\xc4\x83 de coarde (1981), muzic\xc4\x83 pentru teatru \xc8\x99i cinema, inclusiv muzic\xc4\x83 de scen\xc4\x83 pentru Fedra de Jean Racine (1985), muzic\xc4\x83 de voce \xc8\x99i camer\xc4\x83, inclusiv un ciclu de Poeme (1973), pentru voce \xc8\x99i ansamblu cameral dup\xc4\x83 poeziile lui Federico Garc\xc3\xada Lorca, un Cvintet de piane (1981), o Fantezie pentru violoncel \xc8\x99i pian (1982), Fedra (Ph\xc3\xa8dre, 1985) - cvintet cu pian cu viol\xc4\x83 solo, \xc8\x99i Cinci c\xc3\xa2ntece dup\xc4\x83 poeziile lui Lu\xc3\xads de Cam\xc3\xb5es (1985)._NEWLINE_Frid a fost cunoscut ca un propagandist muzical \xc8\x99i organizator al unei serii de concerte-prelegeri pentru tinerii de la Casa Uniunii Compozitorilor din Moscova, care au fost populare \xc3\xaen anii 1970. El a fost, de asemenea, artist vizual, av\xc3\xa2nd o serie de expozi\xc8\x9bii de picturi. Frid a scris c\xc3\xa2teva volume de amintiri, dintre care dou\xc4\x83 au fost publicate la Moscova \xc3\xaen 1987 \xc8\x99i 1991.'